Jesús Neira Martínez

Jesús Neira Martínez . Dialectólogu asturianu. Foi miembru eméritu del RIDEA.

 Biografía 
Cursó los sos estudios de Maxisteriu, y más sero de Filoloxía Hispánica na Universidá d'Uviéu y doctoróse na Universidá de Madrid en 1951 con una tesis sobre l'asturianu faláu nel conceyu Ḷḷena. Depués d'exercer la enseñanza primario y medio obtuvo una plaza de profesor de llingua española na Escuela de Maxisteriu d'Uviéu. Más llueu, pasó a exercer la so docencia na Facultá de Filoloxía de la Universidá d'Uviéu, ú impartió hestoria del español, comentarios de testos y, n'especial, dialeutoloxía. Ingresó nel RIDEA como miembru de númberu en 1967. Tamién ye miembru correspondiente de la (Real Academia Española) dende l'añu 1983.

Jesús Neira dedicóse especialmente a la investigación dialeutolóxico, centrao básicamente nos diferentes dialeutos del asturianu. Ye autor d'El habla de Lena, El bable. Estructura e historia y Bables y castellano. Realizó tamién, xunto con María del Rosario Piñeiro Peleteiro, el Diccionario de los bables de Asturias. Arriendes d'estes obres, espublizó diversos artículos sobre los diferentes aspectos del asturianu nel cartafueyu Archivum, y nel BRAE (Boletín de la Real Academia Española). Participó en publicaciones coleutives como la Enciclopedia Temática de Asturias, La Gran Enciclopedia Asturiana, El mapa lingüístico de la España actual editáu pola Fundación Juan March y un númberu estraordinariu de la Revista de Occidente dedicáu al billingüismu. Tien tamién estudios dialeutolóxicos sobre otres llingües y dialeutos de la Península y Hispanoamérica. 

Jesús Neira sostenía que'l ríu Navia constitúi la llende averada ente'l gallegu y l'asturianu.Lenguas y áreas lingüísticas peninsulares: El proceso dialéctico de su constitución" Archivum, Tomu 31-32, 1981‑1982, páxs. 603 y 604 

Amás de les sos investigaciones nel terrén llingüísticu, Jesús Neira vieno espublizando trabayos sobre lliteratura española, ente los que s'alcuentren dellos análisis de testos poéticos y el prólogu y la edición de les Obras Escogidas del dramaturgu y poeta ḷḷenizu Vital Aza.

 Referencies 

 Bibliografía 
 "Neira", na Gran Enciclopedia Asturiana, vol X, Xixón, Silverio Cañada, 1970.
 "Neira", na Gran Enciclopedia Asturiana. Suplemento, vol 17, Silverio Cañada, 1970.
 AAVV, Miscelánea dedicada al profesor Jesús Neira, Archivum, vol. XXXVI, 1986

 Enllaces esternos 
 Reseña biográfica y bibliografía  
 Bibliografía sobre Jesús Neira. Contién enllces con dalgunos artículos

Categoría:Filólogos y filólogues d'Asturies
Categoría:Idioma asturianu
Categoría:Persones de Ḷḷena
Categoría:Alumnáu de la Universidá d'Uviéu